**Norfors**

Norfors – eller Nordforbrænding – Er et interessentskab stiftet i 1965 af syv nordsjællandske kommuner, som senere blev til fem: Helsingør, Fredensborg, Allerød, Hørsholm og Rudersdal. Formålet var og er, at optimere energiforsyningen til kommunerne.

Bestyrelsen består af de fem borgmestre. Norfors skal økonomisk løbe rundt. Kommunerne hæfter solidarisk for underskud i selskabets økonomi.

Norfors primære opgave er at skaffe fjernvarme til et temmelig stort forsyningsnet og samtidig skaffe kommunerne af med skrald. Norfors producerer også strøm ved forbrændingen af affaldet, som sendes ud i nettet.

Norfors har i dag to store ovnliljer- 4 og 5 – som hver især kan brænde 10 ton affald a i timen. Norfors har tilladelse til at afbrænde 152.000 ton affald af på årsbasis. Den ældre ovnlilje kan afbrænde 72.000 ton, den lyne 5-er 8o.ooo.

Det har taget 10 år at planlægge og bygge ovnlinje 5. Den blev prøvekørt i slutningen af 2016. Hele 2017 har der været problemer med at tage den i drift, men den har nærmet sig det forventede. Der er næppe tvivl om, at ovnlinje fem ud fra et teknisk forbrændingsmæssigt synspunkt leverer noget nær det optimale udbytte og samtidig er meget lidt miljøbelastende.

Direktøren for Norfors har i et interviev udtalt, at de har registreret faldende affaldsmængde, men af det ikke var bekymrende, og at de ikke var i nærheden af at skulle importere affald andet steds fra (2016).

Den nationale ressourcestrategi dikterer, at 50% af husholdningsaffaldet skal genbruges i 2022. Alt andet lige betyder det et fald i mængden til forbrænding på 30%. Derudover må man (jeg) forvente, at der på et tidspunkt opstår øget bevidsthed om at reducere mængden af affald i husholdningerne – og virksomhederne.

I Norfors årsberetning for 2017 er der nogle økonomiske nøgletal, som jeg ikke er den nærmeste til at forstå og/eller tolke. Men et tal er gæld og hensættelser på godt 1,2 milliarder et andet er et budgetunderskud på kun 2½ millioner og et tredje er oplysning om afkastningstid på fjernvarmeforsyningsnettet på 15-30 år.

Ovnlilje 5 er problemet. Med to beslutninger i helholdsvis 2012 og 2015 har interessentkommunerne givet samtykke til Norfors kunne optage et lån på i alt 841 millioner til opførelse af denne lilje.

Det medfører, at Norfors primære interesse er at brænde så meget affald af som muligt og så længe som muligt, for at investeringen kan nedskrives. Og det er ligeledes i kommunernes interesse, da de hæfter for lånet. Det betyder, at genanvendelse ikke er en prioritet og først kommer på dagsordenen, når den nationale ressourceplan pålægger kommunerne det. Der betyder også, at der vælges en minimumsløsning, således at det organiske affald ikke kommer med, før kommunerne bliver pålagt det i en kommende national ressourceplan.

Citat fr Norfors jubilæumsskrift 2015: ”Hele genbrugsideen opstår af miljøhensyn, men det er ikke en guldgrube at genbruge og nyttiggøre. Tværtimod.”

Det medfører også, at der er mindre interesse i at udvikle og investere i andre mere bæredygtige energiformer som solpaneler, biogas og geotermi. Både for Norfors og kommunerne.

Det ser ud som om, det er Norfors og ikke kommunerne, som bestemmer. Citat fra en mail til Henrik fra formanden for miljøudvalget i Rudersdal Court Møller: ”Iden seneste periode er det en stor landvinding, at vi fik Norfors med på mere affaldssortering. Næste skridt er, at vi også skal have det våde husholdningsaffald med”.Ved periode skal forstås den affaldsplan Norfors udarbejdede i 2014, og som stadig er gældende.

Søren

20.06.18